ভদ্রেশ্বরের বাসিন্দা রাজেশ মুখার্জির সঙ্গে ফেসবুকের মাধ্যমে বন্ধুত্ব অর্পিতা খানের। দীর্ঘদিন ফেসবুকের মাধ্যমে চ্যাট করে কথাবার্তা হত দুজনের। আজ বৈশাখি আবাসনের সামনে দেখা করে দুজনে। এরপর কোনও একটি বিষয় নিয়ে কথা কাটাকটি হয় দুজনের মধ্যে। হঠাত্‍ ক্ষুর বের করে অর্পিতাকে আক্রমণ করেন রাজেশ। চিত্‍কার শুনে স্থানীয় বাসিন্দারা ছুটে এলে নিজের হাতের শিরা কেটে ফেলে রাজেশ। খবর পেয়ে ঘটনাস্থলে আসে বিধাননগর পূর্ব থানার পুলিস। আহত রাজেশ ও অর্পিতাকে হাসপাতালে নিয়ে যায় পুলিস। দুজনেই ভর্তি বিধাননগর মহকুমা হাসপাতালে।